joelniklaus/EU_Wikipedias huggingface dataset:
Maailman lahjakkain tyttö

Maailman lahjakkain tyttö (The Girl with All the Gifts) on scifi- ja kauhuelokuva joka sai ensiltansa vuonna 2016. Sen ohjasi Colm McCarthy ja sen on käsikirjoittanut Mike Carey vuonna 2014 julkaistun samannimisen romaaninsa pohjalta. Sen pääosissa ovat Sennia Nanua, Gemma Arterton, Paddy Considine ja Glenn Close.

Juoni 

Elokuva kertoo maailman vallanneista zombeista jolla aivoissa on sieni joka tekee kantajansa nälkäiseksi ja raivohulluksi ja tarttuu puremasta. On kuitenkin lapsia joiden äiti oli saanut tartunnan ennen synnytystä ja lapsi syntynyt zombina. Heitä pidetään vangittuina sotilastukikohdan bunkkerissa tohtori Caldwell (Glenn Close) tutkittavina. He ovat selleissä tiukasti vartioituina, mutta käyvät päivisin oppitunneilla jossa heitä opettaa psykologi Helen Justineau (Gemma Arterton). Luokassa on lahjakas pikkutyttö Melanie (Sennia Nanua) joka pystyy käyttäytymään ihmisten tavoin ja hallitsemaan nälkäänsä. Kun zombit hyökkäävät tukikohtaan se joudutaan evakuoimaan, ja he lähtemään sieltä vaaralliselle matkalle kersantti Parksin (Paddy Considine) johdolla zombeja täynnä olevan Lontoon läpi kohti Majakkaa, joka on viimeinen ihmisten hallussa oleva tukikohta ja päämaja.

Näyttelijöitä 

Lähde:

Lähteet

Aiheesta muualla 
 
 

Brittiläiset tieteiselokuvat
Brittiläiset kauhuelokuvat
Vuoden 2016 brittiläiset elokuvat
Brittiläiset romaaneihin perustuvat elokuvat
Tuija Saresma

Tuija Anna Marjatta Saresma (s. 1968 Sulkava) on suomalainen kulttuurin- ja sukupuolentutkija.

Saresma kirjoitti ylioppilaaksi Sulkavan lukiosta vuonna 1987 ja sai palkinnon kevään valtakunnallisesta valioaineesta. Vuonna 1996 hän valmistui Jyväskylän yliopistosta yhteiskuntatieteiden maisterina pääaineenaan sosiologia ja filosofian maisterina pääaineenaan yleinen kirjallisuus. Vuonna 2007 hän väitteli Jyväskylän yliopistosta filosofian tohtoriksi nykykulttuurin tutkimuksessa ja sai tunnustuspalkinnon ansiokkaasta väitöskirjasta lukuvuonna 2006–2007. 

Saresma toimi Kulttuurintutkimus-lehden päätoimittajana vuosina 2005–2007 ja oli jäsenenä saman lehden toimituskunnassa 2008–2009. Vuonna 2000 hän liittyi Elämäntarina-lehden toimituskuntaan. Saresma on toiminut nykykulttuurin tutkimuksen dosenttina Jyväskylän yliopistossa, kulttuurintutkimuksen ja erityisesti sukupuolentutkimuksen dosenttina Itä-Suomen yliopistossa sekä sukupuolentutkimuksen dosenttina Helsingin yliopistossa. Hän on istunut Association for Cultural Studiesin (ACS) ja Kulttuurintutkimuksen seuran hallituksissa. Vuosina 2010–2012 hän toimi Kulttuurintutkimuksen seuran ja vuosina 2020–2021 Sukupuolentutkimuksen seuran puheenjohtajana. Hän on ollut myös toimituskunnan jäsenenä Nykykulttuurin tutkimuskeskuksen julkaisusarjassa.

Lähteet 

Suomalaiset sukupuolitutkijat
Kulttuurintutkijat
Vuonna 1968 syntyneet
Elävät henkilöt
Oslon joukkoampuminen 2022

Kaksi ihmistä kuoli ja 21 loukkaantui joukkoampumisessa Norjan pääkaupungissa Oslossa yöllä 25. kesäkuuta 2022. Tulitus tapahtui London Pub -nimisessä homobaarissa, viereisessä Per på hjørnet -baarissa, sekä katukeittiössä. Poliisi on tunnistanut hyökkääjäksi 42-vuotiaan iranilaistaustaisen Zaniar Matapourin, joka pidätettiin viisi minuuttia tapahtuman jälkeen. Tekoa tutkitaan islamilaisena terroritekona.

Joukkoampuminen tapahtui Oslo Priden aikaan, ja poliisi uskoo, että sen motiivina on homofobinen viha. Tekijä oli poliisin tuttu ja hänellä oli laaja rikosrekisteri kokainin hallussapitämisestä ja väkivallasta. Poliisin mukaan tekijä on mielisairas ja hänellä on todettu olevan paranoidinen skitsofrenia. Tapauksen seurauksena loput paikalliset Pride-tapahtumat peruttiin. Useat tuhannet ihmiset kokoontuivat kuitenkin spontaanisti marssimaan Oslon kaduille samana päivänä.

Norjan yleisradioyhtiön NRK:n mukaan tekijä on ollut yhteydessä tunnettuun ääri-islamistiin, joka oli hieman ennen ampumistapausta jakanut sosiaalisessa mediassa kuvan palavasta sateenkaarilipusta ja kehotuksia tappaa homoseksuaaleja.

Norjan työväenpuolueen nuorisojärjestön entisen puheenjohtajan Eskil Pedersenin mukaan London Pub -baarin asiakkaiden joukossa oli monia Utøyan saaren joukkomurhasta selviytyneitä.

Lähteet 

Vuoden 2022 rikokset
Joukkosurmat
Oslon historia
Similarweb

Similarweb on verkossa toimiva palvelu, joka arvioi eri verkkosivustojen saaman liikenteen kokonaismäärän. Similarwebin avulla näkee kilpailijoiden tärkeimmät liikenteen lähteet jaoteltuina kuuteen pääluokkaan, joita ovat esim; viittaavat sivustot, sosiaalinen liikenne ja haetuimmat hakusanat.

Lähteet 

Verkkosivustot
Fellow Pankki

Fellow Pankki Oyj syntyi keväällä 2022 Evlin ja Fellow Finance Oyj:n sulautumisena. Fellow Pankki aloitti toimintansa 2. huhtikuuta 2022

Lähteet

Suomalaiset pankit
Suomalaiset pörssiyhtiöt
First Kill

First Kill on Victoria Schwabin luoma amerikkalainen yliluonnollinen teini-draamasarja, joka sai ensi-iltansa 10. kesäkuuta 2022 Netflixissä. Sarja perustuu Schwabin samannimiseen novelliin.

Jaksot

Ensimmäinen tuotantokausi

Tuotanto

Kehitys
Netflix antoi tuotannolle 15. lokakuuta 2020 sarjatilauksen, joka koostui kahdeksasta tunnin mittaisesta jaksosta.  Sarjan on luonut Victoria Schwab, joka myös tuotti sen yhdessä Felicia D. Hendersonin, Emma Robertsin ja Karah Preissin kanssa.  First Kill perustuu Schwabin samannimiseen novelliin.  Schwab ja Henderson ovat jaksojen käsikirjoittajia.  Sarja on Robertsin ja Preissin Belletrist Productions -yhtiön ensimmäinen tuotanto.  21. huhtikuuta 2021 ilmoitettiin, että Jet Wilkinson ohjaa sarjan kaksi ensimmäistä jaksoa.  Sarja julkaistiin 10. kesäkuuta 2022

Roolitus
10. maaliskuuta 2021 Sarah Catherine Hook ja Imani Lewis valittiin Julietten ja Calin näyttelijöiksi.  27. toukokuuta 2021 Elizabeth Mitchell, Aubin Wise, Jason R. Moore, Gracie Dzienny, Will Swenson, Phillip Mullings, Jr., Dominic Goodman, Dylan McNamara, MK xyz, Jonas Dylan Allen ja Roberto Mendez valittiin päärooleihin.

Kuvaukset
Tuotannon oli määrä alkaa vuoden 2021 lopulla Savannahissa, Georgiassa.

Juoni
Teini-ikäisen vampyyri Julietten on aika tehdä ensimmäinen tapponsa, jotta hän voi ottaa paikkansa voimakkaan Legacy-vampyyrien perheensä joukossa, jotka ovat Lilithin jälkeläisiä, jotka päättivät ottaa käärmeen pureman Eedenin puutarhassa.  Juliette tutustuu uuteen tyttöön, nimeltä Calliope. Hän ja Calliope rakastuvat, mutta Juliette saa Calliopesta selville kauhean asian. Hän osoittautuu The Guardian Guildin hirviönmetsästäjäksi, jotka etsivät ja tappavat vampyyreista.  Molemmat huomaavat, että toista ei ole niin helppo tappaa ja mutta toiseen on valitettavan helppo rakastua.

Näyttelijät ja hahmot

Päähenkilöt

 Sarah Catherine Hook esittää Juliette Fairmontia
 Imani Lewis esittää Calliope ”Cal” Burnsia
 Elizabeth Mitchell esittää Margotia, Julietten äitiä
 Aubin Wise esittää Taliaa, Calin äitiä
 Gracie Dzienny esittää Elinoria, Julietten vanhempaa siskoa 
 Dominic Goodman esittää Apolloa, Calin vanhempaa veljeä
 Phillip Mullings Jr. esittää Theo, Calin vanhempaa velipuolta
 Jason R. Moore esittää Jackia, Calin isää

Toistuvat henkilöt

 Will Swenson esittää Sebastiania, Margotin aviomiestä ja Julietten isää
 Jonas Dylan Allen esityää Ben Wheeleria, Julietten parasta ystävää 
 MK xyz esittää Tess Franklinia, Calin parasta ystävää 
 Joseph D. Reitman esittää Clayton Cookia
 Walnette Santiago esittää Carmenia
 Polly Draper esittää Davina Atwoodia, Margotin äitiä ja Legacy vampyyrien johtajaa
 Dylan McNamara esittää Oliveria, Julietten vanhempaa veljeä ja Elinorin kaksoisveljea
 Roberto Méndez esittää Noah Harringtonia.

2020-luvun televisiosarjat
Kirjoihin perustuvat televisiosarjat
Netflix-alkuperäissarjat
Yhdysvaltalaiset draamasarjat
Vampyyrisarjat
Patient Number 9

Patient Number 9 on englantilaisen heavy metal -laulaja Ozzy Osbournen kolmastoista studioalbumi. Se julkaistiin 9. syyskuuta 2022 Epic Recordsin kautta. Albumin nimikkokappale on julkaistu singlenä. Kappaleeseen on Todd McFarlanen ohjaama video. Albumin toisena singlenä julkaistiin kappale "Degradation Rules", ja kolmantena "Nothing Feels Right".

Kappaleet

Kokoonpano 
 Ozzy Osbourne – laulu, huuliharppu
 Zakk Wylde – kitara (kappaleet 1-3, 6-9, 11, 12)

Muut muusikot 
 Andrew Watt – kitara (kaikki kappaleet), tuotanto
 Jeff Beck – kitara (kappaleet 1, 6)
 Mike McCready – kitara (kappale 2) 
 Tony Iommi – kitara (kappaleet 4, 10) 
 Eric Clapton – kitara (kappale 5) 
 Josh Homme – kitara (kappale 12) 
 Robert Trujillo – bassokitara (kappaleet 1, 3, 4, 6, 7, 9-12) 
 Duff McKagan – bassokitara (kappaleet 2, 5) 
 Chris Chaney – bassokitara (kappale 8) 
 Taylor Hawkins – rummut (kappaleet 3, 7, 12) 
 James Poyser – urut (kappaleet 5, 7)

Lähteet 

Ozzy Osbournen albumit
Vuoden 2022 albumit
Skuugi Darlings

Skuugi Darlings on suomalainen Oulussa toimiva rockyhtye, joka on perustettu vuonna 2014. Skuugi Darlingsissa soittavat Jarmo Heikkinen (kitara, huuliharppu, laulu), Petri Laukka (basso) ja Juha Seilonen (rummut). Skuugien kanssa on keikkaillut muun muassa Jyrki Mäki Radiopuhelimet-yhtyeestä.  Heikkinen on aiemmin soittanut mm. Ramblersissa, The Bootseissa ja Kauko Röyhkän kanssa.

Musiikillinen kivijalka on 1970-luvun Kekkoslovakiassa, jossa rockilla oli aivan erityinen asema nuoren sukupolven herättelijänä.  Nimi Skuugi Darlings tulee rocklegenda Remu Aaltosen tavasta huudahtaa ”skuugi darling just tyttö my pylly”. Remu on keikkaillut ja levyttänyt Skuugi Darlingsin kanssa.  

Remun ja Skuugien yhteinen lp-levy Rocking All Life Long (Ainoa) julkaistiin syyskuussa 2021. Levy sai myönteiset arviot ja sijoittui myyntilistalla kolmanneksi ilmestyttyään. Levyltä julkaistiin Cisse Häkkisestä kertova single You’ve Been Knockin’.

Lähteet

Suomalaiset rockyhtyeet
Oregonin rajakiista

Oregonin rajakiista () oli rajakiista Yhdysvaltojen ja Ison-Britannian välillä 1800-luvun alussa, jossa molemmat halusivat nykyisen Oregonin, Washingtonin ja osan Brittiläisestä Kolumbiasta. Kiista ratkaistiin vuonna 1846, kun Yhdysvallat sai alueet Oregonin sopimuksen mukaisesti.

Kanadan historia
Kiistanalaiset alueet
Oregon
Yhdysvaltain historia
Jääkiekon 4. divisioonan maailmanmestaruuskilpailut 2022

Jääkiekon 4. divisioonan maailmanmestaruuskilpailut 2022 pelattiin 3.–8. maaliskuuta Biškekissä. Sarjan ensimmäisen sijan voittajan lisäksi kisoista nousi myös hopealle yltänyt joukkue 3. divisioonan B-lohkoon.

Koska sekä vuoden 2020 että 2021 maailmanmestaruuskisat peruttiin koronaviruspandemian vuoksi, vuoden 2022 kisat olivat ensimmäiset, jolloin 4. divisioonan maailmanmestaruuskilpailut pelattiin.

Turnauksen voitti Kirgisia. Venäjä ja Valko-Venäjä eivät pelanneet maailmanmestaruuskisojen pääsarjassa, koska Venäjän hyökkättyä Ukrainaan maat suljettiin kisoista. Näin ollen alemmista divisioonista nousi ylempiin divisiooniin useita joukkueita. 4. divisioonan kisoista nousi siis kaksi joukkuetta 3. divisioonan B-ryhmään.

Joukkueet 

  Kirgisia
  Iran
  Singapore
  Malesia
  Kuwait
  Filippiinit Vetäytyi koronaviruspandemian vuoksi

Lopputulokset

Lähteet 

Jääkiekon 4. divisioonan maailmanmestaruuskilpailut
Vuoden 2022 jääkiekko
Thomas Cup

Thomas Cup on kansainvälisen sulkapalloliiton (Badminton World Federation) järjestämä kilpailu, joka toimii miesjoukkueiden maailmanmestaruuskilpailuna. Hanketta ryhdyttiin viemään eteenpäin vuonna 1948 ja ensimmäinen mestaruus ratkaistiin vuonna 1949. Kilpailu on saanut nimensä englantilaispelaaja George Alan Thomasin mukaan. Kilpailu käytiin aluksi kolmen vuoden välein mutta 1980-luvun alussa siirryttiin kahden vuoden väleihin.

Kolme ensimmäistä mestaruutta voitti myöhemmin Malesiaksi muuttunut Malaijan liittovaltio. Indonesia saavutti ensimmäisen mestaruutensa vuonna 1958 ja Kiina vuonna 1982. Vuonna 2014 mestariksi nousi ensi kertaa Japani, vuonna 2016 Tanska ja vuonna 2022 Intia. Eniten mestaruuksia on Indonesialla, 14 kappaletta.

Naisten vastaava kilpailu on nimeltään Uber Cup ja sekajoukkueiden mestaruuskilpailu on nimeltään Sudirman Cup.

Lähteet 

Sulkapallokilpailut
Maailmanmestaruuskilpailut
Uber Cup

Uber Cup on kansainvälisen sulkapalloliiton (Badminton World Federation) järjestämä kilpailu, joka toimii naisjoukkueiden maailmanmestaruuskilpailuna. Ensimmäisen kerran mestaruudesta pelattiin vuonna 1957. Kilpailu on saanut nimensä englantilaispelaaja Betty Uberin mukaan. Kilpailu käytiin aluksi kolmen vuoden välein mutta vuoden 1984 jälkeen siirryttiin kahden vuoden väleihin.

Kolme ensimmäistä mestaruutta voitti Yhdysvallat. Japani saavutti ensimmäisen mestaruutensa vuonna 1966, Indonesia vuonna 1975 ja Kiina vuonna 1984. Vuonna 2010 mestariksi nousi ensi kertaa Etelä-Korea. Eniten mestaruuksia on Kiinalla, 15 kappaletta.

Miesten vastaava kilpailu on vuonna 1949 aloitettu Thomas Cup ja sekajoukkueiden mestaruuskilpailu vuonna 1989 aloitettu Sudirman Cup.

Lähteet 

Sulkapallokilpailut
Maailmanmestaruuskilpailut
Noëlle Cordier

Noëlle Cordier (s. 7. huhtikuuta 1944) on ranskalainen laulaja. Cordier edusti Ranskaa Eurovision laulukilpailussa 1967 kappaleella Il doit faire beau là-bas ja sijoittui kilpailussa kolmanneksi. Cordier osallistui Ranskan euroviisukarsintoihin 1970 kappaleella Comme on pourrait s'aimer, mutta ei tullut valituksi.

Cordier esiintyi 1973 rockoopperassa La Révolution Française ja saavutti 1974 menestystä kappaleella Tu T'En Vas, jonka esitti duettona Alain Barrièren kanssa. Cordier sijoittui neljänneksi Ranskan euroviisukarsinnassa 1978 kappaleella Tombe l'eau. Cordier vetäytyi julkisuudesta vuonna 1981.

Diskografia

Albumit
Cheveux Dans Le Vent (1973)
Noëlle Cordier (1975)

Lähteet

Ranskalaiset laulajat
Ranskan euroviisuedustajat
Vuoden 1967 euroviisuedustajat
Vuonna 1944 syntyneet
Elävät henkilöt
Nuuskakairan tukku – Snusgrossen

Nuuskakairan tukku – Snusgrossen on Ruotsissa Haaparannassa sijaitseva kauppa, joka myy muun muassa nuuskaa, virvoitusjuomia, makeisia ja sipsejä.

Aiheesta muualla 

 Nuuskakaira.fi
 Facebook

Vähittäiskaupat
Ruotsalaiset yritykset
SuperAlko

SuperAlko viinarannasta on Viron suurin alkoholin vähittäis- ja tukkukauppaan erikoistunut kauppaketju. Valikoimaan kuuluu yli 3 000 erilaista viini- olut- ja väkevän alkoholin merkkiä. Super Alkolla on Tallinnassa 5 myymälää. Lisäksi on myymälöitä Latviassa. Vuonna 2020 markkinaoikeus kielsi käyttämästä Super Alko -tunnuksia Suomeen suunnatussa markkinoinnissa.

Lähteet

Aiheesta muualla 
 Viinarannasta.fi 
 Facebook Viro
 Facebook Latvia

Vähittäiskauppa
Virolaiset yritykset
Latvialaiset yritykset
Tallinna
Alkoholiliikkeet
Mikael Mäkelä

Mikael Mäkelä (s. 23. elokuuta 2003) on suomalainen pesäpalloilija. Mäkelä edustaa Superpesiksessä pelaavaa kasvattajaseuraansa Pattijoen Urheilijoita. Hän pelaa joukkueen etenijäjokerina. Mäkelä on pelannut 26 Superpesiksen runkosarjan ottelua. Näissä otteluissa hän on lyönyt yhden kunnarin ja yhden tavallisen juoksun, tuonut 25 juoksua ja kerännyt 73 kärkilyöntipistettä. Mäkelä on pelannut kolme Superpesiksen ylempien pudotuspelien ottelua. Näissä otteluissa hän on tuonut yhden juoksun ja kerännyt kuusi kärkilyöntipistettä. Tilastot päivitetty 26. kesäkuuta 2022.

Lähteet 

Suomalaiset pesäpalloilijat
Vuonna 2003 syntyneet
Elävät henkilöt
Sitdıq Aydarov

Sitdıq Aydarov (oik. Räxmätullin, ven. Ситдик Ханифеевич Айдаров: Sitdik Hanifejevitš Aidarov; 25. joulukuuta 1895 - 13. syyskuuta 1938) oli tataarilainen näyttelijä ja oopperalaulaja (baritoni). Aydarov syntyi kylässä Çırşı, Vysokogorskin alueella, Tatarstanissa. Hänen kiinnostus musiikkiin alkoi jo lapsena. Häntä opetti muun muassa tunnettu kazanilainen laulaja Felix Oshustovitš. Näyttelijänä Aydarovin ensimmäinen merkittävämpi esiintyminen oli kiertelevän teatteriryhmän Säyyarin kanssa vuonna 1912. Kazanissa on Aydarovin mukaan nimetty katu. Aydarovia on kutsuttu yhdeksi tataarilaisen teatterin vaikuttavammaksi tekijäksi.

Lähteet 

 Театральная энциклопедия. Том 1 / Глав. ред. С. С. Мокульский — М.: Советская энциклопедия, 1961

Aiheesta muualla 

 Ситдыйк Айдаров / Күренекле артист / Ситдик Айдаров / Выдающийся артист театра, оперный исполнитель

Vuonna 1895 syntyneet
Vuonna 1938 kuolleet
Tataarit
Baritonit
Näyttelijät
Säyär

Säyär (Сәйяр, ven. Сайяр: Saijar) oli 1906-1907 aikana perustettu ensimmäinen ammatillinen tataarilainen teatteriryhmä, josta lopulta muodostui nykyinen Galiaskar Kamalin akateeminen tataariteatteri.

Historia 
Säyär sai varsinaisen alkunsa vuonna 1907. Silloin vielä eri nimeä käyttävä ryhmä esitti Orenburgissa Aleksandr Ostrovskin näytelmän, Ilyasbek Kudashev-Ashkazarskyn vetämänä. Saman vuoden kesäkuussa ryhmä kiersi Volgan alueen kaupunkeja. Näihin aikoihin muun muassa Säxipcamal Ğizzätullina-Volzhskaja liittyi mukaan.

Ğabdulla Kariev korvasi Kudashev-Ashkazarskyn tämän lähdettyään ryhmästä. Hänen johtamana Säyär esitti vuoden 1908 tammikuussa Ğaliäsgar Qamalin näytelmän Uralskissa, joka oli suuri menestys. Kevät-kesä aikana ryhmä kiersi Krimin aluetta ja Pohjois-Kaukasiaa. Nižni Novgorodissa he esiintyivät menestyksekkäästi azerilaisen näyttelijän Hüseyn Ərəblinskin kanssa. 

Säyär lopulta asettui Kazaniin. Sieltä he lähtivät kiertueelle ja esiintyivät viikoittain. 

Helmikuun vallankumouksen jälkeen, vapauduttuaan sensuurilaeista, Säyär esitti oman ennätysmäärän esityksiä.

Karievin kuoltua vuonna 1920, johtajuus siirtyi hetkellisesti Kärim Tinçurinille, kunnes hän meni muualle; Tinçurin aloitti työt kazanilaisessa teatterissa, joka nykyään tunnetaan Galiaskar Kamalin akateemisena tataariteatterina. Teatteri muodostui Säyär-ryhmän jäsenistä, joita Tinçurin otti mukaansa työskentelemään vuonna 1922.

Säyär toimi inspiraationa muillekin ryhmille. Vuonna 1912, Ğizzätullina-Volzhskaja perusti Nur-ryhmän Ufassa ja vuonna 1915 Wäliulla Mortazin-Imansky perusti Orenburgissa ryhmän Şirqät.

Lähteet 

 Театральная энциклопедия (в 6 томах). Т. 4: Нежин — Сярев. — 1965.
 Илялова И. Театр им. Камала. Очерк истории: Исследование. Казань. Татар кн. изд-во, 1986. 328 с.

Katso myös 

 Säxipcamal Ğizzätullina-Volzhskaja
 Sitdıyq Aydarov
 Ğaliyäbanu
 Ğaliäsgar Qamal
 Kärim Tinçurin

Tataarit
Teatteri
Garmisch-Partenkirchenin junaturma

Garmisch-Partenkirchenin junaturma sattui 3. kesäkuuta 2022, kun kaksikerroksinen aluejuna suistui raiteilta Garmisch-Partenkirchenin pohjoispuolella Saksan eteläosassa.

Onnettomuudessa kuoli viisi ihmistä sekä 68 loukkaantui, joista 16 vakavasti. Viisi matkustajavaunua suistui raiteilta Burgrainin kaupunginosassa sijaitsevan Loisachauenin lähistöllä sijaitsevassa mutkassa, ollessaan matkalla Garmisch-Partenkirchenin aseman ja Farchantin aseman välillä. Sähköveturi oli työntävässä junakokoonpanossa junan perässä.

Kolme keskimmäistä vaunua liukui penkereelle valtatie 23:n ja valtatie 2:n risteyksen vieressä Farchantin tunnelia lähestyttäessä

Neljä 32-, 39-, 51- ja 70-vuotiasta naista sekä 14-vuotias poika saivat surmansa. Kaksi naisista oli pakolaisia Ukrainasta.

Onnettomuus tapahtui viimeisenä perjantaina ennen helluntaipyhää, joten junassa oli paljon lapsia.

Pelastustoimet 
Junassa olleet sotilaat pystyivät antamaan ensiapua. Suistumisen sijainti aivan päätien vieressä mahdollisti hälytysajoneuvojen nopean tulon paikalle.

Paikalle saapui kuusi pelastushelikopteria. Kevyesti loukkaantuneet vietiin paikalliseen rakennukseen hoidettavaksi. Junaliikenne keskeytettiin Oberaun aseman ja Garmisch-Partenkirchenin aseman välillä.

Tutkinta 
Liittovaltion rautatieonnettomuuksien tutkintaviranomainen (Bundesstelle für Eisenbahnunfalluntersuchung, BEU) aloitti tapahtumien kulun tutkinnan myöhemmin samana päivänä kuin onnettomuus tapahtui.

Weilheimin poliisilaitos perusti München II -syyttäjänviraston alaisuudessa toimivan noin 50-jäsenisen erityiskomission, jonka tehtävänä oli tutkia rikosoikeuden mahdollista soveltamista onnettomuuteen. Toimikunnan nimeksi tuli "Soko Zug", joka on lyhenne sanasta "Sonderkommission" ("erityiskomissio") ja jälkimmäinen saksankielinen sana "juna".

Lisäksi syyttäjänvirasto antoi riippumattoman ulkopuolisen konsultin tehtäväksi laatia onnettomuutta analysoivan asiantuntijalausunnon.

Juna takavarikoitiin tutkimuksia varten; jo varhaisessa vaiheessa telit tutkittiin tarkkaan.

Suistumispaikasta etelään päin muutaman sadan metrin pituinen rataosuus purettiin tutkimuksia varten, ja se myös turvattiin.

Lähistöllä varastoidut telit ja romuttuneet vaunut ovat sittemmin olleet poliisin vartioimina, samoin kuin veturi ja viimeiset vaunut, jotka olivat vielä jäljellä raiteella ennen niiden poisviemistä. 

Tutkinta keskittyi nopeasti kiskoihin ja teliin, ja teknisiin vian mahdollisuuden takia.

Jo varhaisimmassa tutkinnassa kävi poliisin tietojen mukaan ilmi, että onnettomuuspaikalla oli noudatettu sallittua nopeusrajoitusta.

Kesäkuun 7. päivänä syyttäjänvirasto "München II" ilmoitti aloittaneensa esitutkinnan kolmea Deutsche Bahnin työntekijää vastaan perustellun epäilyn perusteella tuottamuksellisesta kuolemantuottamuksesta.

Lähteet 

Junaonnettomuudet Saksassa
2000-luvun junaonnettomuudet
Vuoden 2022 onnettomuudet
Garmisch-Partenkirchen
Baijerin historia
John Desmond Bernal

John Desmond Bernal (10. toukokuuta 1901 Nenagh, Tipperaryn kreivikunta, Irlanti – 15. syyskuuta 1971 Lontoo) oli irlantilais-brittiläinen fyysikko. Hän oli molekyylibiologiaan sovelletun röntgenkristallografian ja rakennebiologian uranuurtajia.

Elämä ja ura
Valmistuttuaan Cambridgen yliopistosta vuonna 1922 Bernal työskenteli William Braggin alaisuudessa Davy-Faradayn laboratoriossa Lontoossa ennen kuin hän muutti takaisin Cambridgeen vuonna 1927. Bernal tomi professorina Lontoon yliopiston Birkbeck Collegessa vuosina 1938–1968. Toisen maailmansodan aikana Bernal osallistui Normandian maihinnousun suunnitteluun.

Cambridgessa Bernal käynnisti molekyylien rakennetta koskevan röntgentutkimusohjelman, jonka tuloksena hänen oppilaansa ja työtoverinsa Rosalind Franklin, Dorothy Hodgkin, Aaron Klug ja Max Perutz tekivät Nobel-palkittuja löytöjä. Bernalin Cambridgen ajan tutkimusohjelmaa on kutsuttu modernin molekyylibiologian synnnyksi. 

Bernal oli Ison-Britannian kommunistisen puolueen jäsen 1920- ja 30-luvuilla. Hän kampanjoi tieteen yhteiskunnallisen vastuun, aseistariisunnan ja Maailman rauhanneuvoston puolesta. Hänen tunnetuimpia populaariteoksiaan olivat The Social Function of Science (1939) ja Science in History (1965). Bernalille myönnettiin Royal Medal vuonna 1945 ja Leninin rauhanpalkinto vuonna 1953. Hän oli Royal Societyn ja useiden itäblokin maiden tiedeyhteisöjen jäsen.

Lähteet

Aiheesta muualla

brittiläiset fyysikot
brittiläiset professorit
brittiläiset kommunistit
Royal Societyn jäsenet
Vuonna 1901 syntyneet
Vuonna 1971 kuolleet
Elisabeth Terland

Elisabeth Terland (s. 28. kesäkuuta 2001) on norjalainen jalkapalloilija. Hän on pelipaikaltaan keskikenttäpelaaja. Hän on pelannut Norjan naisten maajoukkueessa 26. kesäkuuta 2022 mennessä 15 maaottelua ja tehnyt niissä kuusi maalia.

Terland on edustanut kotimaassaan Bryneä, Kleppiä ja Sandvikenia, joka kaudeksi 2022 muutti nimekseen SK Brann.

Lähteet 

Norjalaiset jalkapalloilijat
Vuonna 2001 syntyneet
Elävät henkilöt
Havaijin kielen aakkoset

Havaijia kirjoitetaan latinalaisin aakkosin. Havaijin kielen aakkoset () perustuu englannin kielen aakkosiin, joita alettiin käyttää kielen kirjoittamiseen 1800-luvulla kristittyjen lähetyssaarnaajien saavuttua Havaijille.

Lähetyssaarnaajat huomasivat Havaijille saavuttuaan 1820-luvulla, että paikallisten käyttämä kieli muistuttaa melkoisesti Seurasaarilla puhuttavia kieliä, minkä pohjalta havaijille alettiin rakentaa omaa ortografiaa. Vuonna 1826 julkaistiin aakkosisto, joka koostui 12 kirjaimesta.

Pitkiä vokaaleja merkitään pituusmerkillä (). Vokaalin pituus on merkityksiä mahdollisesti muuttava tekijä.

Nykyinen havaijin aakkosisto koostuu 13 kirjaimesta, johon kuuluu myös ‘okina. Aakkosjärjestys poikkeaa muista latinalaisia kieliä käyttävistä kielistä siten, että ensin tulevat kaikki vokaalit ja sitten kaikki konsonantit. Viimeisenä tulee ‘okina:

Lähteet 

Havaijin kieli
Aakkostot
Vermontin kuvernööri

Vermontin kuvernööri () on Vermontin hallinnon päämies ja Vermontin asevoimien ylipäällikkö. Kuvernöörillä on velvollisuus valvoa ja toimeenpanna osavaltion lakeja ja valta vahvistaa uudet lait. Lisäksi kuvernöörillä on veto-oikeus Vermontin uusiin lakiesityksiin, joka voidaan kumota parlamentin ylä- ja alahuoneen kahden kolmasosan enemmistöllä. Kuvernööri valitaan kahden vuoden välein äänestyksellä. Vermontin kuvernöörin työasunto sijaitsee osavaltion pääkaupungissa Montpelierissä.

Vermontin ensimmäinen kuvernööri oli Thomas Chittenden, joka aloitti työssään 13. maaliskuuta 1778 Vermontin tasavallan kuvernöörinä. Alle 13 vuoden päästä tästä Vermontista tuli osavaltio.

Vaatimukset 
Kuvernööriehdokkaan tulee olla asunut Vermontissa vähintään neljä vuotta vaalipäivään mennessä ja hänen tulee olla vähintään 18-vuotias. Kuvernööriehdokkaalla ei voi olla muuta lainsäädännöllistä tai perustuslaillista virkaa. Hänellä ei saa olla myöskään liittovaltion virkaa, poissulkien armeijan virat. Kuvernööriä ei voida myöskään nimittää mihinkään muuhun Vermontin osavaltion nimittämään virkaan.

Lähteet
Géraldine Gogly

Géraldine Gogly, tunnetaan myös nimellä Géraldine (s. 18. huhtikuuta 1946 Pariisi) on ranskalainen laulaja. Gogly voitti sveitsiläisen Concours Eurovision -laulukilpailun 1967 kappaleella Quel cœur vas-tu briser? ja valikoitui näin edustamaan Sveitsiä saman vuoden Eurovision laulukilpailussa. Kansainvälisessä kilpailussa Gogly sijoittui viimeiseksi nollalla pisteellä.

Diskografia

EP:t
La rivière me disait (1966)
Quel cœur vas-tu briser ? (1967)
C’était toi (1968)

Lähteet

Ranskalaiset laulajat
Sveitsin euroviisuedustajat
Vuoden 1967 euroviisuedustajat
Vuonna 1946 syntyneet
Elävät henkilöt
Tarmo Martikainen

Tarmo Martikainen (s. 15. syyskuuta 1966 Iisalmi) on suomalainen hyvinvointialuejohtaja. Hän aloittaa elokuussa 2022 Varsinais-Suomen hyvinvointialueen johtajana. Aiemmin hän on työskennellyt Pirkanmaan sairaanhoitopiirin johtajana 2019–2022 ja tekonivelsairaala Coxan toimitusjohtajana 2009–2019.

Koulutukseltaan Martikainen on diplomi-insinööri Tampereen teknillisestä yliopistosta ja MBA Virginia Tech -yliopistosta.

Lähteet 

Suomalaiset yritysjohtajat
Vuonna 1966 syntyneet
Elävät henkilöt
Sippolan hovin torpparit



Sippolan hovi 
Sippolan hovista ja sen omistajista kerrottu artikkelissa Sippolan hovi.

Hovin torpat ja torpparit 
Hovin torppien lukumäärä on vaihdellut ja riippunut hovin omistajan toimenpiteistä.
Jäljempänä olevassa luettelossa on hovin kaikki torpat, vaikka ne olisivat olleet eri aikoina olemassa. Torpat on jaettu kahteen kylään, Sippolan kirkonkylään ja siitä 10 km:n päässä olevaan Saveron kylään, jotka molemmat ovat samaa maakirjataloa numero 1. 

Sippola kuului vuodesta 1743 Venäjän hallitsemaan Vanhan Suomen alueeseen. Sippola, Hirvelä ja Liikkala kuuluivat samaan lankakuntaan, jolle tehtiin vuonna 1844 isojako. Tämän jälkeen Ruotsin vuonna 1770 voimaantulleen lainsäädännön mukaan talot saivat perustaa torppia saamilleen maa-alueille. Sippola kumminkin kuului Venäjään, joten torppien muodostaminen saattoi olla hovin isäntien vallassa. 

Vuonna 1900 Halla Oy (Kymi Oy) myi Sippolan hovin pellot everstiluutnantti Forsténille. Hän joutui kiistaan torpparien kanssa ja kyllästyneenä riitaan myi torpat 1902 valtiolle, joka aloitti niiden erottamisen omiksi tiloiksi. Viipurin läänin kuvernööri vahvisti jaon 31.12.1903, ja seuraavan vuonna alettiin tiloja myydä torppareille. 

Tässä luettelossa torpat ovat pääosin ajalta 1720 - 1903.

Hovin torpat 
Vuonna 1676 kartanolla oli 10 torpparia. Vuonna 1739 kartanolla oli 17 torpparia.

Kun valtaneuvos Creutz oli 6.8.1655 saanut vahvistuksen lahjoitustiloihinsa, alkoi hän muodostaa Sippolassa donaatiostaan asuinkartanoa eli säteriä. Tätä varten oli hänen hankittava tavalla tai toisella alustalaistensa sukuoikeudet.

Sen jälkeen, kun talolliset olivat menettäneet sukuoikeutensa, jäivät he yleensä viljelemään entisiä maitaan torppareina.

Sippola 
Sippolan torppia olivat aakkosjärjestyksessä
 Anttila
 Jaakkola eli Ukkola
 Haapanen
 Harju
 Heikkilä
 Hunger
 Itälä
 Kalso
 Kankala, Kankaala
 Kapakka
 Karhu
 Kokkola
 Korho
 Kujala
 Kurittu
 Kytölä
 Lahtela
 Lassila
 Laulaja
 Laurila
 Luskola
 Lähdeseppä eli Seppä
 Löytty
 Majaniemi eli Niemi
 Mettälä
 Muurahainen
 Mäenpää eli Nokkala
 Mäkelä
 Ojunen
 Orola
 Paakala
 Paavola
 Piispa
 Piirikkälä
 Seppälä
 Takanen
 Talvala
 Tani
 Tarhala
 Telläri
 Vanhala
 Vesala

Savero 
Saveron torppia olivat aakkosjärjestyksessä
 Hautala
 Lautala
 Niemelä
 Pihtsalmi
 Polvi eli Maaherra
 Porkka
 Pouru
 Ripatti
 Tuhkuri

Lähteet 

Kouvolan kartanot
Sippola
Miami International Autodrome

Miami International Autodrome on katurata Hard Rock Stadiumin ympäristössä Miami Gardensissa Floridassa Yhdysvalloissa.

Radalla ajettiin ensimmäistä kertaa Formula 1 -kaudella 2022.

Voittajat

Formula 1

Lähteet 
Miami International Autodrome Formula1.com 

Yhdysvaltain moottoriradat
Formula 1 -radat

Miami-Daden piirikunnan rakennukset ja rakennelmat
Floridan urheilu
Miami Gardens
TriPeaks

Tri Peaks on pasianssi, joka muistuttaa pasianssipelejä Golf ja Black Hole . Pelissä käytetään yhtä 52 kortin pakkaa ja tavoitteena on poistaa kolme korteista koostuvaa vuorenhuippua. Pelin loi Robert Hogue vuonna 1989, ja se tuli suosituksi, koska se sisällytettiin Microsoft Pasianssikokoelmaan.

Pelin kulku 
Peli alkaa kahdeksallatoista kortilla, jotka jaetaan kuvapuoli alaspäin pöydälle, niin että muodostuu kolme "pyramidia", joissa kussakin on kuusi korttia. Pyramidit yhdistetään laittamalla niiden alle kymmenen korttia kuvapuoli ylöspäin samalla tavalla kuin pyramidit tehtiin.

24 jäljellä olevaa korttia muodostavat nostopakan. Ensimmäinen kortti nostopakasta laitetaan poistopakkaan. Jotta pöydällä oleva kortti siirrettäisiin poistopakkaan, sen on oltava yksi korkeampi tai yksi matalampi kuin poistopakan päällimmäinen kortti maasta riippumatta. Tästä kortista tulee uusi pääkortti ja prosessi toistetaan useita kertoja (esim. 7-8-9-10-9-10-J-10-9-8 jne.), kunnes sarja pysähtyy. Pelin edetessä kaikki kuvapuoli alaspäin olevat kortit, joiden päällä ei enää ole kortteja, käännetään kuvapuoli ylöspäin.

Mikäli yhtään pöydällä olevaa korttia ei voi laittaa poistopakan ylimmän kortin päälle, poistopakan päällimmäiseksi laitetaan kortti nostopakasta. Tämä toistetaan niin kauan kuin nostopakan kortti ei aloita uutta sarjaa pöydällä olevien korttien kanssa.

Jos pisteytystä ei seurata, peli voitetaan, jos kaikki kolme huippua tyhjennetään ennen tai sen jälkeen, kun nostopakasta viimeinen kortti heitetään poistopakkaan. Pelin kuitenkin häviää, jos jäljellä on kortteja, joita ei voi laittaa poistopakkaan nostopakan loppumisen jälkeen. Pisteytysjärjestelmää käytettäessä peli noudattaa erilaisia strategioita säännöistä riippuen. Esimerkiksi alkuperäisessä TriPeaks-pelissä voittaminen ei ollut niinkään huippujen tyhjentämistä vaan enemmän taktiikkaa tehdä parhaat valinnat parempien voittojen luomiseksi ja tappioiden rajoittamiseksi mahdollisesti lopettamalla aikaisin.

Muunnelmat 
 TriPeaksia voi pelata myös villilläkortilla. Tämä muunnelma helpottaa kaikkien kolmen huipun tyhjentämistä.
 On myös mahdollista jakaa kaikki huipuissa olevat kortit kuvapuoli ylöspäin, mikä tekee pelistä strategisemman.
 On myös mahdollista jättää aluksi poistopakka tyhjäksi niin, että yksi pöydällä kuvapuoli ylöspäin olevista korteista voidaan valita menemään poistopakkaan "hyväksi lähtökuopaksi".

Lähteet

Katso myös 
 Luettelo korttipelien termeistä

Yhdysvalloissa kehitetyt videopelit
Windows-pelit
Vuoden 1991 videopelit
Pasianssit
Barre (kaupunki Vermontissa)

Barre on kaupunki Yhdysvalloissa Vermontin osavaltiossa. Sen väkiluku oli 8 491 vuonna 2020. Kaupunki sijaitsee Washingtonin piirikunnassa. Barren kaupunkia kutsutaan yleensä "Barre Cityksi". Kaupunkia ympäröi suurelta osin "Barre Town", joka on erillinen kunta Barren kaupungista. Barren kaupunki ja Vermontin pääkaupunki Montpelier muodostavat Barre-Montpelierin kaupunkialueen.

Väestö 
Vuonna 2020 Barren 8 491 asukkaasta valkoisia oli 92,9 %, mustia 1,8 % ja aasialaisia 0,3 %. 3,5 % asukkaista puhui kotonaan jotain muuta kieltä kuin englantia ja 1,1 % asukkaista oli syntynyt ulkomailla.

Kuvia kaupungista

Lähteet

Aiheesta muualla 

Vermontin kaupungit
Elijah Winnington

Elijah Winnington (s. 5. toukokuuta 2000 Gold Coast) on australialainen uimari. Hän on viestiuinnin olympiamitalisti ja 400 metrin vapaauinnin maailmanmestari.

Winnington kilpaili vuonna 2017 nuorten maailmanmestaruuskilpailuissa ja saavutti yhden hopean ja kaksi pronssia viesteissä sekä pronssin 200 metrin vapaauinnissa. Vuonna 2018 hän voitti kotikaupungissaan käydyissä Kansainyhteisön kisoissa kultaa 4 × 200 metrin vapaauinnissa mutta ei yltänyt Tyynenmeren kisoissa henkilökohtaisilla matkoilla loppukilpailuihin. Vuoteen 2021 siirretyissä Tokion olympialaisissa hän saavutti pronssia 4 × 200 metrin vapaauintiviestissä, jossa hän ui alkuerissä mutta ei enää loppukilpailussa. Hän sijoittui seitsemänneksi 400 metrin vapaauinnissa, jossa hän ui sekä alkuerissä että loppukilpailussa ajan 3.45,20, ja karsiutui 200 metrin vapaauinnin alkuerissä sijoituttuaan 22:nneksi.

Winnington voitti Budapestin MM-kilpailuissa 2022 kultaa 400 metrin vapaauinnissa ennätyksellään 3.41,22, millä hän voitti seuraavan uimarin 1,63 sekunnilla. Hän saavutti hopeaa 4 × 200 metrin vapaauintiviestissä, jossa hän ui ensimmäisen osuuden ajassa 1.45,83. Hän ui 200 metrillä ennätyksensä 1.45,53 MM-kilpailujen henkilökohtaisen kilpailun välierissä mutta jäi loppukilpailussa kahdeksanneksi ajalla 1.45,82. Saman vuoden Birminghamin Kansainyhteisön kisoissa hän saavutti kultaa 400 metrin vapaauinnissa ajalla 3.43,06, 4 × 100 ja 4 × 200 metrin vapaauintiviesteissä sekä pronssia 200 metrin vapaauinnissa.

Lähteet 

Australialaiset uimarit
Australialaiset olympiamitalistit
Vuonna 2000 syntyneet
Elävät henkilöt
Chiaverano

Chiaverano () on kunta Italiassa Piemonten alueella sijaitsevassa Torinon metropolikaupungissa. Vuoden 2021 alussa kunnassa oli 1 977 asukasta.

Lähteet

Aiheesta muualla

Torinon metropolikaupungin kunnat
Schöner Brunnen

Schöner Brunnen (suomeksi Kaunis suihkukaivo) on 1300-luvulla rakennettu Nürnbergissä Saksassa sijaitseva suihkukaivo. Se rakennettiin vuosien 1385 ja 1396 välillä. Se on eräs Nürnbergin tunnetuimmista maamerkeistä.

Maamerkin kuvaus 
Schöner Brunnen koostuu noin 19 metriä korkeasta goottilaistyylisestä tornista, jota ympäröi 40 koristeellista ja tyyliteltyä figuuria. Figuurien esittämistä henkilöhahmoista seitsemän (Aristoteles, Nicomachus, Pythagoras, Ptolemaios, Sokrates, Eukleides ja Elias Donatus) kuvaavat seitsemää klassista vapaata taitoa, neljä kuvaavat Raamatun evankelistoja, neljä kirkkoisiä, seitsemän Saksan vaaliruhtinaita, kahdeksan Moosesta ja muita raamatullisia profeettoja ja loput muita arvostettuja hahmoja eri aikakausilta.

Kokonaisuudessaan maamerkki voidaan ajatella Pyhän saksalais-roomalaisen keisarikunnan uskonnollis-poliittista maailmankuvaa symboloivana monumenttina.

Viitteet 

suihkulähteet
Nürnbergin rakennukset ja rakennelmat
Madison Iseman

Madison Iseman (s. 14. helmikuuta 1997 Myrtle Beach, Etelä-Carolina) on yhdysvaltalainen näyttelijä. Hänet tunnetaan roolistaan ​​CMT-komediatelevisiosarjassa Still the King, jossa hän näytteli Charlottea, Billy Ray Cyrusin hahmon Vernon Brownmulen tytärtä.  Hänet tunnetaan myös Bethany Walkerin roolista elokuvissa Jumanji: Welcome to the Jungle ja Jumanji: The Next Level, Sarah Quinnia elokuvassa Goosebumps 2: Haunted Halloween sekä Lennon/Alisonia elokuvassa Tiedän mitä teit viime kesänä ja Mary Ellenin roolissa elokuvassa Annabelle Comes Home.

Elämä ja ura
Iseman on kotoisin Myrtle Beachistä Etelä-Carolinasta ja on Susan Isemanin hammaslääkäri John Isemanin tytär. Hän kävi läpi neljä koekuvausta useiden kuukausien aikana roolistaan ​​elokuvassa Still The King.  Hän on esiintynyt sarjoissa Modern Family ja Henry Danger.  Vuonna 2017 hän esitti Bethanyta elokuvassa Jumanji: Welcome to the Jungle ja Jumanji: The Next Level vuonna 2019. Pamia hän esitti elokuvassa Beauty Mark.  Seuraavaksi Isemanilla oli päärooleja kahdessa kauhuelokuvassa, Goosebumps 2: Haunted Halloween, joka julkaistiin lokakuussa 2018 ja Annabelle Comes Home, joka julkaistiin kesäkuussa 2019.

Yksityiselämä
Iseman seurusteli vuodesta 2015 lähtien Spencer Sutherlandin kanssa.

Aiheesta muualla 
 

Yhdysvaltalaiset näyttelijät
Vuonna 1997 syntyneet
Elävät henkilöt
Faxe Bryggeri

Faxe Bryggeri on tanskalainen Faxen kaupungissa sijaitseva panimo. Panimon perustivat Nikoline ja Conrad Nielsen vuonna 1901. Yritys perustettiin nimellä Fakse Dampbryggeri, mutta aviomiehensä kuoleman jälkeen Nikoline muutti nimeksi Faxe Bryggeri. Vuonna 1989 Faxe Bryggeri yhdistyi Jyske Bryggerierin kanssa muodostaen Tanskan toiseksi suurimman panimoalan yrityksen. Myöhemmin liittymän nimeksi tuli Royal Unibrew. 

Oluiden lisäksi panimo valmistaa virvoitusjuomia kuten Faxe Kondi, Nikoline, Ceres Red Soda, Thor Passion ja Albani Tonic Water sekä lisenssillä Pepsiä, Mountain Dewtä, 7 Upia ja Mirindaa.

Lähteet 

Panimot
Tanskalaiset yritykset
Sprinkenhof

Sprinkenhof on Hampurin Kontorhausviertelin alueella sijaitseva toimistorakennus, joka edustaa tiiliekspressionismia. Kontorhausviertel valittiin vuonna 2015 yhdessä Chilehausin ja Speicherstadtin varastoalueen kanssa Unescon maailmanperintökohteeksi.

Sprinkenhof on saanut nimensä Johann Sprinkiltä, joka osti tontin katedraalikapitulilta vuonna 1384. Alun perin sillä sijaitsi vanha luostaripiha, joka purettiin uuden rakennuksen tieltä.

Sprinkenhofin suunnittelivat veljekset Hans ja Oskar Gerson sekä Fritz Höger. Alkuperäisten suunnitelmien mukaan Sprinkenhofista oli määrä tulla asuintalo, jossa olisi olut 122 asuntoa. Näitä suunnitelmia ei kuitenkaan koskaan toteutettu, vaan Sprinkenhofista tuli toimistorakennus. Sprinkenhofin kellariin rakennettiin myös Hampurin ensimmäinen maanalainen pysäköintihalli.

Suunnittelutyöt aloitettiin jo vuonna 1925, ja itse mittava rakennusprojekti toteutettiin kolmessa vaiheessa. Aluksi rakennettiin Springeltwiete-kadun varrella sijaitseva keskusrakennus, sen jälkeen länsisiipi vuosina 1929–1932 ja viimeisenä 1939–1943 itäsiipi. Hans Gerson kuoli jo toisen rakennusvaiheen aikana. Koska Oskar Gerson oli juutalainen, hän ei saanut enää työskennellä arkkitehtina kolmannessa valtakunnassa. Fritz Höger oli liittynyt natsipuolueeseen vuonna 1933, ja hän vastasi yksin Sprinkenhofin viimeisen vaiheen suunnittelusta ja toteutuksesta. Sprinkenhof oli valmistuessaan Euroopan suurin toimistorakennus.

Sprinkenhof rakennettiin 1920-luvulla suositun tiiliekspressionismin hengessä. Gersoneja innoittivat Venetsian Dogen palatsi sekä Salamancan Casa de las Conchas. Niedernstraßen ja Johanniswallin kulmaus on pyöristetty – tämä oli tuon ajan tyypillinen tyylipiirre. Julkisivussa on käytetty klinkkeritiiliä ja terrakottaa, ja seiniä koristavat vinoneliön muotoiset klinkkerikuviot. Chilehausia vastapäätä oleva julkisivu on koristeltu Hampurin hansakaupunkihistoriaan viittaavilla ornamenteilla, kuten lokeilla, vaakunalla, hammasrattailla sekä purjelaivoilla. Ornamentit suunnitteli Ludwig Kunstmann, joka loi lisäksi rakennuksen tunnukseksi kultaista vasaraa pitelevän käden. Rakennuksen veistoskoristelusta vastasi Hans Wagner. Neljästä Wagnerin veistämästä patsaasta kaksi tuhoutui pommituksissa vuonna 1943. Tiiliverhouksen säännöllisiin kuvioihin asetetut tiilet sekä talous, kauppa- ja kuljetusaiheita kuvaavat keramiikkakoristeet ovat julkisivun huomiota herättävin piirre. Sprinkenhofin rakennuskompleksin runko on valmistettu teräsbetonista. Päärakennus on yhdeksänkerroksinen, sivusiivet ovat hieman matalampia.

Kuvagalleria

Lähteet 

Unescon maailmanperintökohteet Saksassa
Hampurin rakennukset ja rakennelmat
Toimistorakennukset
Harboes Bryggeri

Harboes Bryggeri on tanskalainen Skælskørissa vuonna 1883 perustettu panimo.

Harboen panimon perustivat vuonna 1883 veljekset Jørgen ja Adolph Harboe yhdessä kauppias Jørgen Lotzin kanssa. Panimon nimi oli aluksi Harboe & Lotzs Bryggeri. Jørgen Harboen poika Gunner pätevöityi Saksassa panimomestariksi ja aloitti baijerilaistyyppisen oluen valmistuksen vuonna 1884. Gunnerin poika Frederik jatkoi toimintaa vuonna 1910 ja Frederikin poika, nimeltään myös Gunner, vuonna 1946. Vuonna 1949 yrityksen nimeksi tuli Harboes Bryggeri ja siitä tuli osakeyhtiö vuonna 1957. Panimon tunnetuin tuote Bjørne Bryg (engl. Bear Beer) lanseerattiin vuonna 1974. Vuonna 1984 yrityksen johtoon nousi Gunner Harboen vävy, saksalaissyntyinen Bernhard Griese.

Harboen panimo perusti entisen Itä-Saksan alueelle Darguniin vuonna 1991 Darguner Brauerein. Seuraavana vuonna Harboes Bryggeri osti Viron Haljalassa sijainneen AS Viru Õlu -panimon. Keväällä 2021 suomalainen yrittäjä Samu Saarikoski osti Haljalan panimon tilat ja laitteet Harboesilta. Tiloissa oluen valmistusta jatkoi Pyynikin käsityöläispanimo.

Harboes Bryggeri on Tanskan kolmanneksi suurin panimoalan yritys. Bear Beer ja Darguner -oluiden lisäksi yritys valmistaa muun muassa muita mallaspohjaisia juomia, energiajuomia sekä mehuja. Yritys on listattu Nasdaq Copenhagen -pörssiin.

Lähteet 

Tanskalaiset panimot ja olutmerkit
Puolikas Tiili

Puolikas tiili on suomalaisen rap-artisti Eevil Stöön toukokuussa 2022 julkaistu albumi.

Kappaleet

Lähteet 

Vuoden 2022 albumit
Eevil Stöön albumit
Internetil Ei Oo Tunteit

Internetil ei oo tunteit on suomalaisen rap-artistin Eevil Stöön vuonna 2019 julkaisema EP.

Kappaleet

Lähteet 

Eevil Stöön albumit
Suomalaiset hip hop -EP:t
Saattaa Olla Ninja

Saattaa olla ninja on suomalaisen rap-artisti Eevil Stöön ja tuottaja Koksukoon 8. maaliskuuta 2019 julkaisema albumi. Albumin kappaleille "Sylkee", "Kaksijäinen", "21 Savage", "Jemmaa ne dänkit", "Saattaa olla ninja", "Allerginen valolle" ja "Osakan valot" on kuvattu musiikkivideot, joista suurin osa on kuvattu Japanissa.

Kappaleet

Lähteet 

Eevil Stöön albumit
RoopeK:n albumit
RoopeK:n tuottamat albumit
Vuoden 2019 albumit
Kiah Melverton

Kiah Melverton (s. 5. marraskuuta 1996 Southport, Queensland) on australialainen uimari. Hän on voittanut pitkän radan maailmanmestaruuden viestissä ja saavuttanut muitakin MM-mitaleja. Hän on menestynyt parhaiten pitkillä vapaauintimatkoilla.

Melverton saavutti universiadeissa 2015 pronssia 800 metrin ja 1 500 metrin vapaauinnissa. Ensimmäisen MM-mitalinsa hän saavutti vuonna 2016 sijoittumalla pronssille Windsorin lyhyen radan MM-kilpailuissa 800 metrin vapaauinnissa. Budapestin pitkän radan MM-kilpailuissa 2017 hän sijoittui viiden kilometrin avovesiuinnissa seitsemänneksi. Vuonna 2018 Melverton saavutti kotimaassaan kilpailluissa Kansainyhteisön kisoissa pronssia 800 metrin vapaauinnissa. Myöhemmin samana vuonna hän saavutti Tyynenmeren kisoissa hopeaa 1 500 metrin vapaauinnissa sekä sijoittui neljänneksi 800 metrillä ja kuudenneksi 400 metrillä. Gwangjun pitkän radan MM-kilpailuissa 2019 Melverton voitti kultaa 4 × 200 metrin vapaauintiviestissä vaikkakin ui vain alkuerissä. Hän sijoittui seitsemänneksi 800 metrin ja 1 500 metrin vapaauinnissa eikä selviytynyt loppukilpailuun 400 metrillä.

Vuoteen 2021 siirretyissä Tokion olympialaisissa Melverton sijoittui kuudenneksi sekä 800 metrin että 1 500 metrin vapaauinnissa. Budapestin pitkän radan MM-kilpailuissa 2022 hän saavutti hopeaa 800 metrin vapaauinnissa yli kymmenen sekuntia yhdysvaltalaiselle Katie Ledeckylle hävinneenä ja 0,23 sekuntia italialaista Simona Quadarellaa nopeampana. Hän saavutti kisojen toisen hopeamitalinsa 4 × 200 metrin vapaauinnissa, jossa hän ui alkuerissä viimeisen osuuden ja loppukilpailussa kolmannen osuuden. Saman vuoden Kansainyhteisön kisoissa hän saavutti kultaa 4 × 200 metrin vapaauintiviestissä, hopeaa 400 metrin sekauinnissa ja 800 metrin vapaauinnissa sekö pronssia 400 metrin vapaauinnissa.

Lähteet 

Australialaiset uimarit
Vuonna 1996 syntyneet
Elävät henkilöt
Apulianvinttikoira

Apulianvinttikoira (Levriero Pugliese) eli foggianvinttikoira (Levriero Foggiano) on sukupuuttoon kuollut italialainen koirarotu.

Ulkonäkö 
Apulianvinttikoira oli lyhytkarvainen.

Alkuperä 
Rotua esiintyi 1980-luvulle asti  Tavoliere delle Puglien tasankoalueella. Siitä oli artikkeli vuonna 1983 ENCI:n julkaisemassa lehdessä.

Lähteet 

Italialaiset koirarodut
Sukupuuttoon kuolleet koirarodut
Vinttikoirat
Haviseva

Haviseva on Kangasalla  valtatien 9 ja Tampere–Haapamäki-radan varressa sijaitseva noin 300–500 asukkaan kylä, joka jakaa rajan Suinulan, Lihasulan, Ansiolahden ja Toosilan kanssa. Havisevaa kuvaillaan myös Topeliuksen Kesäpäivä Kangasalla-laulussa. Haviseva on myös laulun kotipaikka.

Havisevalla on yksi suurempi asuinalue nimeltään Mäkikylä. Suurin osa Havisevan asukkaista asuu Mäkikylässä ja Havisevantien varrella. Haviseva jakaa postinumeron 36120 Suinulan kanssa.

Havisevalle liikennöi TKL:n linja 46, joka menee Kangasalan kirkolle arkisin noin puolentoista tunnin välein.

Havisevalla on 100 oppilaan koulu, jonka oppilaat ovat Havisevan, Suinulan, Lihasulan, Ruutanan ja Havialan alueelta. Havisevan halki kulkee Siitamantie.

Havisevalla on muun mussa uimaranta, Haralanharjun näkötorni, rautatieliikennepaikka, useita maatiloita ja peltoja.

Rajat Suinulan ja Lihasulan kanssa 
Suinulan ja Havisevan rajan sijainnista ei voida olla varmoja, koska kaupungilta ei ole saatu mitään tarkennusta rajan sijainnista.  

Arvioidaan, että raja kulkisi suunnilleen Havisevan rukoushuoneelta noin 50 metriä länteen suunnilleen Kulkien Haralanharjun näkötornin kautta kohti Ansiolahden, Toosilan ja Mustoon rajaa samalla rajautuen Kurkiluodosta Vesijärveen Haralan läheisyyteen. Lihasulaan katsoessa raja menee suunnilleen Liinalantien kohdalle. Pohjoisessa rajaudutaan ylitetään valtatie 9, jonka pohjoispuolella sijaitseva Havisevanjärvi kuuluu suureksi osaksi Havisevaan.Ysitien pohjoispuolella rajaudutaan myös Onkijärven ja Havialaan. Luoteessa raja kulkee Mustijärventien, Sireenipolun ja Havisevantien risteyksen läheisyydestä lähellä Suinulan Rautatieasemaa.

Historia 
1540-luvun maakirjoissa Haralan, Antilan, Uotilan, Nikkilän, Paavolan ja Pietilän kantatilat muodostivat nykyisen Havisevan kylän. Harala sijaitsee Havisevanlahden eteläpuolella, Uotila Havisevanlahden länsipuolella, Nikkilä Siitamantien pohjoispuolella, Antila Mäkikylästä itään sekä Paavola ja Pietilä lähempänä Lihasulan rajaa. Vanha kylä sijaitsi Havisevanlahden rannasta kohti Antilan taloa olevassa mäenrinteessä. 

Vuonna 1918 Sisällissodassa Havisevan naapurikylässä Suinulassa tapahtui joukkoteloitus, jonka seurauksena Suinulaan on pystyetty muistomerkki tapahtuneesta. Punaisten suunnitelma oli myös räjäyttää Ruutanasta Tampere-Haapamäki raide, joka kulki Havisevan kautta. 

Haviseva on myös kotipaikka Topeliuksen kesäpäivä Kangasalla laululle.

Lähteet 
 II osa Kulttuuriympäristöjen nykytilanne (PDF, s. 17–19)

Kangasalan kylät
Mogens Lykketoft

Axel Mogens Leif Lykketoft (s. 9. tammikuuta 1946 Kööpenhamina) on tanskalainen sosiaalidemokraattisen puolueen poliitikko ja puolueensa entinen puheenjohtaja vuosina 2002–2005. Hän on istunut kansankäräjillä vuosina 1981–2019 ja toiminut kansankäräjien puhemiehenä vuosina 2011–2015. Vuosina 1981–1982 hän oli Tanskan vero- ja menoministeri, 1993–2000 valtiovarainministeri ja 2000–2001 ulkoministeri. Vuosina 2015–2016 hän oli YK:n yleiskokouksen puheenjohtaja.

Lähteet

Aiheesta muualla
 Mogens Lykketoft Tanskan kansankäräjien verkkosivuilla 

Tanskan ulkoministerit
Tanskan valtiovarainministerit
Tanskalaisten puolueiden puheenjohtajat
Kansankäräjien puhemiehet
YK:n virkamiehet
Vuonna 1946 syntyneet
Elävät henkilöt
Newport (kaupunki Vermontissa)

Newport on kaupunki Yhdysvalloissa Vermontin osavaltiossa. Sen väkiluku oli 4 455 vuonna 2020. Kaupunki toimii Orleansin piirikunnan hallintokeskuksena. Kaupungin vasemmalla puolella sijaitsee Town of Newport, joka on erillinen kunta Newportin kaupungista.

Väestö 
Vuonna 2020 Newportin 4 455 asukkaasta valkoisia oli 90,5 %, mustia 1,1 %, alkuperäisasukkaita 1,1 % ja aasialaisia 0,1 %. 3,9 % asukkaista puhui kotonaan jotain muuta kieltä kuin englantia ja 4,0 % asukkaista oli syntynyt ulkomailla.

Lähteet

Aiheesta muualla 

Vermontin kaupungit